Chile ປ່ອຍໂຕຜູ້ຕ້ອງ ສົງໄສ ມີວັດຖຸລະເບີດ
ຈີນເລປ່ອຍໂຕຊາຍປາກີສຖານທີ່ຖືກກ່າວຫາ ມີວັດຖຸລະເບີດໃນຄວາມຄອບຄອງ ຫລັງຈາກພົບຮອຍລະເບີດໃນໂຕຜູ້ກ່ຽວ ເວລາໄປສະຖານທູດສະຫະລັດ
ທາງການ Chile ໄດ້ປ່ອຍໂຕຊາຍປາກີສຖານຄົນນຶ່ງທ່ີຖືກກ່າວຫາວ່າມີວັດຖຸລະເບີດຢູ່ໃນຄວາມຄອບຄອງ ຫລັງຈາກພົບເຫັນ ເສັ້ນຮອຍວັດຖຸລະເບີດນຳໂຕລາວໃນຂະນະທ່ີໄປຢ້ຽມຢາມສະຖານທູດສະຫະລັດທ່ີ Chile ນັ້ນ ບັນດາເຈົ້າໜ້າທ່ີ Chile ກ່າວວ່າ ນາຍ Saif Ur Rehman Khan ຈະຕ້ອງຢູ່ໃນ ຈີເລ ຕໍ່ໄປແລະໃຫ້ໄປລາຍງານໂຕຕໍ່ເຈົ້າໜ້າທ່ີໃນທຸກໆອາທິດໃນຂະນະທ່ີທາງເຈົ້າໜ້າທ່ີ ກຳລັງດຳເນີນການສືບສວນສອບສວນຜູ້ກ່ຽວຢູ່ນັ້ນ ບັນດາເຈົ້າໜ້າທ່ີປະຕິບັດກົດໝາຍຈີນເລ ໄດ້ຈັບໂຕນາຍ Khan ໃນວັນຈັນສັບປະດາຜ່ານມາ ຫລັງຈາກພວກເຈົ້າໜ້າທ່ີສືບສວນສອບສວນ ພົບເຫັນເສັ້ນຮອຍວັດຖຸລະເບີດ ຮວມທັງສານເຄມີ tetryl ຢູໃນໂທລະສັບມືຖືແລະໃນເອກກະສານຂອງຜູ້ກ່ຽວໃນຂະນະທ່ີຢູ່ສະຖານ ທູດສະຫະລັດນັ້ນ Tetryl ເປັນສານເຄມີອັນນຶ່ງທ່ີໃຊ້ສຳລັບຊ່ອຍໃຫ້ວັດຖຸລະເບີດແຕກຂຶ້ນນັ້ນ ອົງການຂ່າວຝຣັ່ງ ກ່າວວ່າ ບັນດາເຈົ້າໜ້າທ່ີໄດ້ພົບເຫັນສານເຄມີທ່ີວ່ານີ້ ເວລານາຍ Khan ຍ່າງຜ່ານຈຸດກວດກາຄວາມປອດໄພຂອງສະ ຖານທູດສະຫະລັດນັ້ນ ກະຊວງການຕ່າງປະເທດສະຫະລັດ ກ່າວວ່າ ນາຍ Khan ໄດ້ໂທລະສັບຫາສະຖານທູດ ເພື່ອຢາກຮູ້ຈບອກລາວໄດ້ຫລືບໍ ວ່າວິຊາທ່ີສະຫະລັດ ອອກໃຫ້ລາວນັ້ນຖືກຖອນສິດຫລືບໍ?